Dragi učenici,

danas ćemo naučiti što je to HAIKU poezija (udžbenik, 104./105. str.)

Prepišite plan ploče.

**PLAN PLOČE**

HAIKU

- Haiku - tradicionalna japanska pjesma koja se smatra najkraćim oblikom poezije

- haiku nema naslova, a stihovi su slobodni (ne rimuju se)

- najčešće se sastoji od **17 slogova** rapoređenih u **3 stiha:**

1. stih - peterac (5 slogova) *Proljetna kiša*

2. stih - sedmerac (7 slogova) *ovlažila školjčice*

3. stih - peterac (5 slogova) *na malom žalu.*

**Motivi** u haiku pjesmi vrlo često su PEJZAŽNI ( kiša, školjčice, žalu).

Primjer haiku pjesma:

Sjajno veliko sunce (5)

Modro more miluje (7)

Podrhtava dan. (5)

U udžbeniku se nalazi šest haiku pjesama. Prepiši dvije haiku pjesme i odredi pjesničku sliku koju u njoj nalaziš.

Zadaci:

1. Koje godišnje doba otkrivaš u stihovima prve, treće i pete pjesme?
2. U pjesmama su prikazani različiti krajolici. Izdvoji stihove u kojima prepoznaješ: a) gorski krajolik, b) primorski krajolik, c) planinski krajolik.

3. U stihovima pronađi tri umanjenice.

4. Pročitaj rubriku "Klik u svijet" na 105.str. pa odgovori: kako Japanci provode svoj praznik Dan cvjetanja trešnje?

*Petra Birman, prof.*